**Doc. Martens** eller **Dr. Martens** er et britisk sko- og klesmerke, spesielt kjent for sine lærstøvler. Støvlene ble opprinnelig utformet av tyskeren Klaus Märtens, en lege i Wermacht under andre verdenskrig, og ble populære blant mennesker som hadde behov for en mer behagelig såle enn vanlig. 

I 1959 ble selskapets rettigheter til salg i Storbritannia kjøpt av den britiske skoprodusenten R. Griggs Group Ltdm, som blant annet la til skoenes karakteristiske gule sømmer. Hælen ble endret noe, og i denne versjonen ble støvlene populære blant annet blant arbeidsfolk som postbærere, politibetjenter og fabrikkarbeidere. 

Fra 1970-tallet ble Dr. Martens-støvler mote blant musikere, skinheads, pønkere, og diverse andre ungdomsgrupper. Tilsvarende ble de fra 1990-tallet populære i grungemiljøer. Stadig nye farger og varianter ble lagt til i sortimentet. 

Da selskapet fikk økonomiske problemer på 2000-tallet ble produksjonen flyttet fra England til Thailand. I dag produseres imidlertid en mer eksklusiv andel av støvlene (Vintage, produsert etter de opprinnelige arbeidstegningene) på den gamle fabrikken i Cobbs Lane, Wollaston. I 2012 ble selskapet anslått til å være det åttende raskest voksende britiske selskapet.

Historie
--------

Klaus Märtens var en lege i den tyske hæren under andre verdenskrig. Mens han var på permisjon i 1945, skadet han sin ankel da han var på ski i de bayerske Alpene. Han fant ut at hans standard militær støvler var for ubehagelig på sin skadde fot. 

Da krigen tok slutt returnerte Klaus Märtens til sin hjemby i Tyskland, hvor han fant lær fra en skomakerbutikk.  Med dette læret gjenoppbygget han designet og forbedret støvlene med luftpustende såler.

I starten hadde ikke Märtens mye suksess i å selge sine nye støvler, inntil han møtte en gammel universitetsvenn i München i 1947. Denne mannen var Herbert Fünch fra Luxemburg. 

Fünck var fasinert av det nye designet, og de to gikk sammen inn i virksomheten. Med bruk av kassert gummi fra det tyske luftforsvaret og komfortable såler ble dette en stor suksess hos kvinner over 40 år, med 80 % av salget det første tiåret.

Referanser
----------

1. ↑  Manoor, Sarfraz 31. oktober 2010: "Dr Martens at 50: these boots were made for… everyone". The Observer. Lest 7. januar 2015
2. ↑  BBC News 29, juli 2011: Increased demand for vintage Dr Martens fuels expansion. Lest 7. januar 2015
3. ↑  Cochrane, Lauren 2012: "Dr Martens enjoy comeback with best-selling season ever". The Gueardian. Lest 7. januar 2015
4. ↑  Martens, Eduard von; Haussknecht, Karl (1874). *Ueber Vorderasiatische Conchylien nach den Sammlungen des Prof. Hausknecht [!] Von Dr. Eduard von Martens ...* Cassel,: T. Fischer.
5. ↑  «Fairfax, Sir James Oswald, (1863–1928), a Director of The Sydney Morning Herald and Sydney Mail». *Who Was Who*. Oxford University Press. 1. desember 2007. Besøkt 17. oktober 2018.

Eksterne lenker
---------------

* (en) Offisielt nettsted Rediger på Wikidata

* (en) Dr. Martens – kategori av bilder, video eller lyd på Commons Rediger på Wikidata

* (en) Dr. Martens – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** Discogs
 |